CELEX: 32021D1855
Language: lv
Date: 2021-10-18 00:00:00
Title: Padomes Lēmums (ES) 2021/1855 (2021. gada 18. oktobris) par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, attiecībā uz ES un Libānas partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunus, atjauninātus kopīgos dokumentus

22.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 374/58
               
            
         PADOMES LĒMUMS (ES) 2021/1855
         (2021. gada 18. oktobris)
         par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, attiecībā uz ES un Libānas partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunus, atjauninātus kopīgos dokumentus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, (1) (“nolīgums”) tika parakstīts 2002. gada 17. jūnijā un stājās spēkā 2006. gada 1. aprīlī.
                  
               
                     (2)
                  
                  
                     Asociācijas padome ar Lēmumu Nr. 1/2016 (2) uz laikposmu no 2016. līdz 2020. gadam pieņēma ES un Libānas partnerības prioritātes, tostarp tām pievienoto ES un Libānas nolīgumu (“ES un Libānas nolīgums”).
                  
               
                     (3)
                  
                  
                     Vēstuļu apmaiņā abas puses vienojās par to, ka ES un Libānas partnerības prioritāšu, tostarp ES un Libānas nolīguma, kā pamatdokumentu to partnerības nostiprināšanai spēkā esības termiņš būtu jāpagarina līdz brīdim, kad tiks pieņemti jauni, atjaunināti kopīgie dokumenti.
                  
               
                     (4)
                  
                  
                     Saskaņā ar nolīguma 76. pantu Asociācijas padomei nolūkā sasniegt nolīguma mērķus ir tiesības pieņemt lēmumus.
                  
               
                     (5)
                  
                  
                     Asociācijas padomei ir rakstiskā procedūrā jāpieņem lēmums par partnerības prioritāšu, tostarp ES un Libānas nolīguma, spēkā esības termiņa pagarināšanu līdz brīdim, kad Asociācijas padome būs pieņēmusi jaunus, atjauninātus kopīgos dokumentus.
                  
               
                     (6)
                  
                  
                     Ir lietderīgi noteikt nostāju, kas Savienības vārdā jāieņem Asociācijas padomē, jo Asociācijas padomes lēmumam būs juridiskas sekas.
                  
               
                     (7)
                  
                  
                     Tādēļ Savienības nostājas Asociācijas padomē pamatā vajadzētu būt Asociācijas padomes lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kura Savienības vārdā jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, attiecībā uz ES un Libānas partnerības prioritāšu spēkā esības termiņa pagarināšanu līdz brīdim, kad Asociācijas padome būs pieņēmusi jaunus, atjauninātus kopīgos dokumentus, pamatā ir Asociācijas padomes lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 18. oktobrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 143, 30.5.2006., 2. lpp.
         
         
            (2)  ES un Libānas Asociācijas padomes Lēmums Nr. 1/2016 (2016. gada 11. novembris) Vienošanās par ES un Libānas partnerības prioritātēm (OV L 350, 22.12.2016., 114. lpp.).
         
            (3)  Skatīt dokumentu ST 12263/21 http://register.consilium.europa.eu.